32005R0430
L 071/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 430/2005 НА КОМИСИЯТА
от 15 март 2005 година
за прилагане на Регламент (ЕО) № 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2006 година нататък и на използването на подизвадка за събиране на данни по структурните променливи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 3 и член 4, параграфи 3 и 4 от него,
като има предвид, че:
(1)
В съответствие с член 4, параграф 3 от Регламент (ЕО) № 577/98 са необходими мерки за прилагане с цел определяне на кодификацията на променливите, които ще се използват за предаване на данни.
(2)
Съгласно член 4, параграф 4 от Регламент (ЕО) № 577/98 от характеристиките на изследването, които трябва да бъдат изследвани само като годишни средни данни с референтен период от 52 седмици, а не като тримесечни средни данни, може да бъде идентифициран списък от променливи, наричани по-долу „структурни променливи“. Следователно следва да бъдат определени условията за използване на подизвадка за събиране на данни по структурните променливи.
(3)
С оглед важността на данните за заетостта и безработицата, общите на тези индикатори следва да бъдат съвместими независимо дали те са произведени от годишната подизвадка или на основата на средногодишните данни от четирите тримесечни пълни извадки.
(4)
С оглед важността на събраните данни в ad hoc модулите тази информация следва да бъде съвместима с всяка друга променлива от извадката.
(5)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Условията за използване на подизвадка за събиране на данни по структурните променливи са определени в приложение I.
Член 2
Кодовете на променливите, които ще се използват за предаване на данни от 2006 г. нататък са определени в приложение II.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 март 2005 година.